laion/Wikipedia-Exotic huggingface dataset:
מרסדס פונס

מרסדס פונס (בספרדית: Mercedes Funes; נולדה ב-1 בינואר 1979) היא שחקנית ארגנטינאית. בשנת 1990 הופיעה בתוכנית Superclán. בשנת 1994 הופיעה בטלנובלה Nano ("נאנו"). בשנים 1997–1998 שיחקה בסדרה De Corazon ("של הלב"). בשנת 1998 הופיעה בטלנובלת הנוער "בצל ירוק", ובאותה שנה שיחקה בטלנובלה "בובה פראית". בשנת 2000 השתתפה בסדרה "חם ואשליות" עם ניקולס ואסקז, שהפך לאחר מכן להיות בן זוגה, אחרי שנתיים הזוג עבר לגור יחדיו . בשנת 2004 שיחקה מרסדס בסדרה "לב אמיץ" שעל תפקידה זה זכתה בפרס לשחקנית השנה . בשנת 2005 שחקה מרסדס במחזמר "מי הוא הבוס" ובסדרה נוספת, שיחקה מרסדס בסדרה "פלורסיינטה" ושזכתה להערכה רבה גם בישראל. באותה השנה ניקולס הציע לה נישואין . בשנת 2006 השתתפה בתוכנית Juanita la soltera (חואניטה הרווקה) בשנת 2008 מרסדס שיחקה ובתוכנית בשם B& B בשנת 2009 מרסדס הייתה חלק מצוות השחקנים של Illia("¿Quién va a pagar todo esto?"). בשנים 2009–2010 שיחקה מרסדס בעונות 3&4 של הטלנובלה הפופולרית "כמעט מלאכים" את לוס אינצ'אוסטי מהעתיד לצד לאלי אספוסיטו מריאנו טורה ואמיליה אטיאס. בשנת 2011 שיחקה בטלנובלה Cuando vos me sonrisa ("כשאת מכייחת אליי") את מריה ויקטוריה הרדי. בשנת 2012 שיחקה בטלנובלה Boyando בשנת 2013 השתתפה בתוכנית סיפורי לב וכן שיחקה בטלנובלה של כריס מורנה אליאדוס לצד אוריאנה סבטיני חואן פדרו לנסאני ופבלו מרטינס בשנת 2015 שיחקה בטלנובלה "אספרנסה" את דמותה של לטיסיה לצד לאלי אספוסיטו וגבריאלה טוסקנו באותה שנה שיחקה בטלנובלה "Cuatra reinas" ("ארבע מלכות") ובסדרה "Junior Express". בשנת 2017 שיחקה באחד מפרקי הסדרה האנתולוגית "En viaje". משנת 2019 משחקת בטלנובלה "ארגנטינה, ארץ של אהבה ונקמה" לצד מריה אאחוניה סוארס בחנמין ויקוניה וגונסלו הרדיה. בשנת 2022 שיחקה בתפקיד ראשי בטלנובלה "הראשון מבינינו" לצדם של בנחמין ויקוניה, לוסיאנו קסטרו וניקולאס ריירה. בחודש אפריל 2006 נישאה פונס לשחקן הארגנטינאי ניקולס ואסקס לאחר 7 שנות זוגיות. בחודש אוגוסט 2007 הזוג התגרש. בחודש נובמבר 2019 נישאה לססיליו פלמטי, איתו היא בזוגיות מאז שנת 2017. 1998: בובה פראית 2005: פלוריסיינטה - מירנדה 2009 – 2010: כמעט מלאכים - לוס אינצ'אוסטי 2013 – 2014: אליאדוס - מטילדה סנצ'ז 2015: אספרנסה - לטיסיה סוסה 2022: הראשון מבינינו - סולדד גונזלס מדיה וקבצים בנושא מרסדס פונס בוויקישיתוף מרסדס פונס, במסד הנתונים הקולנועיים IMDb (באנגלית) מרסדס פונס, באתר AllMovie (באנגלית) מרסדס פונס, במסד הנתונים הקולנועיים KinoPoisk (ברוסית)
עידן אשכנזי

עידן אשכנזי (נולד ב-28 באוגוסט 1990) הוא שחקן ישראלי. אשכנזי גדל בתל אביב ושר בלהקת להקת צופי תל אביב, הוא למד בתיכון עירוני ד', ב-2015 סיים ללמוד בסל"ה - הסטודיו לאמנויות התיאטרון מיסודו של יורם לוינשטיין. ב-2008 שיחק את התפקיד הראשי טרוי בולטון בגרסה הישראלית של המחזמר היי סקול מיוזיקל אותו שיחק במקור זאק אפרון. הוא גילם את תפקיד "סושי" בסדרה חצויה, הוא המשיך בתפקיד זה גם בסדרת הבת חצויה - הדבר האמיתי. ב-2012 שיחק בהצגה "הרפתקאות נמו בספארי" שביים אמיר פיי גוטמן. ב-2017 הופיע בהצגה "פליישר" בתיאטרון הבימה. עידן אשכנזי, במיזם "אישים" לתיעוד היצירה הישראלית עידן אשכנזי, במסד הנתונים הקולנועיים IMDb (באנגלית) עידן אשכנזי, מרגיש את הטירוף, באתר ynet, 6 במאי 2008 קרן נתנזון, אז מה אתה מספר?, באתר ynet, 5 באוגוסט 2008
תודעתו של זנו

תודעתו של זנו (באיטלקית: "La coscienza di Zeno") הוא רומן מאת הסופר האיטלקי איטלו זבבו שנכתב בשנת 1923. זנו קוזיני מחליט להפסיק לעשן וכסיוע לכך מנסה להיעזר בטיפול פסיכואנליטי. בהישמעו לעצת המטפל, מעלה על הכתב את האירועים המשמעותיים בחייו: סופו הכואב של האב, אשר לאחר שפירש באופן שגוי תנועה של הבן, מרים עליו את ידו רגע קט לפני מותו; הקנאה בחברו גווידו; הנישואים עם אחת האחיות מאלפֶנטי, זו שמצאה חן בעיניו פחות; התאבדותו של גווידו; היחסים עם קרלה ג'רקו, נערה ענייה, בה מואס עד מהרה. בשורש המשותף לכל המאורעות הללו מתגלה אישיות רפת-רצון, אשר אינה מסוגלת לקחת חלק פעיל בחיים. אישיות אשר משמשת סמל למחלת ההתחמקות וההימנעות חשוכת המרפא של האדם המודרני. שורותיו האחרונות של הרומן מכילות נבואה אודות "אסון שכמותו עוד לא נשמע" אשר ישמיד, אולי, אף את שורשי החולי המזינים את האנושות ובכך יביאה לידי ישועה. הספר ראה אור בעברית בהוצאת כרמל בשנת 1988. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
טלקאר

טלקאר חברה בע"מ המוכרת בשם המקוצר "טלקאר" היא חברה פרטית ישראלית שהוקמה בשנת 1973, ועוסקת בייבוא ושיווק כלי רכב מתוצרת קיה וסאנגיונג. משרדיה הראשיים של החברה שוכנים בתל אביב. טלקאר נוסדה באוגוסט 1973 על ידי איש העסקים רמי אונגר. בינואר 1974 החברה החלה לייבא ולשווק כלי רכב מתוצרת לאנצ'יה האיטלקית, וכחצי שנה לאחר מכן, ביולי 1974, החלה לייבא ולשווק גם כלי רכב מתוצרת אוטוביאנקי האיטלקית אף היא. בספטמבר 1989 רכשה החברה את הזיכיון לייבוא ושיווק כלי רכב מתוצרת דייהטסו היפנית תמורת מיליון דולר. בשנת 2008 קיבלה החברה את זיכיון חברת "קיה", שהוחזק עד אותה שנה על ידי סמל"ת. העברת הזיכיון הביאה לסכסוך עסקי ומשפטי ארוך בין שתי החברות, כשהבעלים של סמל"ת טען כי הזיכיון הועבר אחרי שוחד ושידול שניהלה טלקאר. במרץ 2021 ניצחה טלקאר במשפט. במאי 2010 רכשה החברה מגרש בן 41.5 דונם במעוין שורק תמורת 77 מיליון שקל. מחזיקה בזיכיון לייבוא ושיווק כלי רכב מתוצרת קיה, סאנגיונג הדרום קוריאניות וסרס הסינית. נכון לשנת 2021 מלוא מניות החברה מוחזקות על ידי משפחת אונגר. גדי אונגר בנו של מייסד החברה רמי אונגר, מכהן כמנכ"ל החברה. אתר קיה ישראל אתר סרס ישראל אתר סאנגיונג ישראל תומר גנון, הקרב על זיכיון קיה: רמי אונגר ניצח את מיכאל לוי, באתר כלכליסט, 10 במרץ 2021 טלקאר תשלם 77 מיליון שקל למגרש במעוין שורק
שחרור מושהה

שחרור מושהה היא טכנולוגיה שבה משתחררים כימיקלים כלשהם באופן הדרגתי ולאורך זמן רב. השימושים העיקריים הם בחקלאות ובתעשיית התרופות. בחקלאות משתמשים בטכנולוגיה לשמירה על ריכוז קבוע למדי של דשנים (או של חומרי הדברה) בקרקע, כך שאפשר להוריד את תדירות הדישון. בתעשיית התרופות טכנולוגיה זו מאפשרת שליטה בריכוז התרופה בגוף לאורך זמן רב יחסית. בתעשיית התרופות הצורך העיקרי שהטכנולוגיה עונה עליו הוא שמירה על ריכוז קבוע של החומר הפעיל בתרופה בגוף האדם, מבלי צורך בנטילת התרופה פעמים רבות במועדים קבועים. בעיית נטילת התרופות והמינונים עולה כסף רב למדינות המפותחות. ההערכות הן שבארצות הברית נטילת תרופה במינון שגוי היא הגורם ל-25% מהפניות לבתי חולים. לכן תחום זה מקבל תנופה רבה בשנים האחרונות, בד בבד עם התפתחות הנדסת הפולימרים. השמירה על ריכוז קבוע של חומר פעיל מושגת על ידי שימוש בפולימרים שמתכלים ומתמוססים בגוף האדם (בדרך כלל נפלטים בשתן) בקצב איטי. לכידת החומר הפעיל בתוך הפולימר גורמת לשחרור החומר הפעיל בקצב שבו מתפרק הפולימר, וכך נשמר ריכוז יחסית קבוע (אך לא קבוע לגמרי) של החומר הפעיל בגוף. בתרופות החדישות ביותר שבהן משתמשים בשחרור מושהה, מסיסות החומר הלוכד את החומר הפעיל משתנה בהתאם להימצאותם של חומרים מסוימים בסביבה (בדרך כלל מערכת הדם). לדוגמה, פולימר שלוכד בתוכו אינסולין עבור חולי סוכרת, כאשר מסיסותו של הפולימר הלוכד יורדת כאשר ריכוז האינסולין מסביבו עולה. באופן זה קצב שחרור האינסולין דווקא אינו קבוע אלא הוא משתנה בזמן, באופן ששומר על ריכוז קבוע של החומר בדם. דוגמה לשימוש חקלאי היא הדברת הפטרייה בוטריטיס שתוקפת ענבים וירקות שונים. כדי להילחם בפטרייה מפזרים את המלח סודיום מטאביסולפיט. כאשר המלח סופח בהדרגה מים מהלחות שבאוויר הוא מתפרק ופולט לאיטו גופרית דו-חמצנית שמונעת את התפתחות הפטרייה. החברה לשחרור מבוקר כתב עת שמוקדש לשחרור מבוקר (באנגלית)
Nizkiz

Nizkiz היא להקת רוק בלארוסית המבצעת שירים ברוסית ובבלארוסית. הלהקה הוקמה בשנת 2008 בעיר מוהילב. זו הקבוצה הבלארוסית הראשונה שהוציאה אלבום בפורמט דיגיטלי 3plet. 2013, "החזק" 2013, "גואנטנמה" 2014, אלבום משולש "Guantanama" 2014, "Цяпер i далей" 2015, "Secunda" 2015, "צמרה" 2016, "Mirazhami" 2017, "כאן" 2018, "Introvert" 2018, "Lusterka" 2019, "Nemeu" 2020, "כללים" דמיטרי חוליאבקין - תופים ליאוניד נסטרוק - גיטרה אלכסנדר אילין - שירה, גיטרה סרגיי קולשה - גיטרה בס מדיה וקבצים בנושא Nizkiz בוויקישיתוף Nizkiz, באתר MusicBrainz (באנגלית) Nizkiz, באתר Discogs (באנגלית) Nizkiz, בביצוע Nizkiz в программе «Belsat Music Live», סרטון באתר יוטיוב "Nizkiz экранізуюць «Гуантанаму» і выдаюць альбом у 3plet". tuzinfm.by. נבדק ב-2019-10-06. «Ляпис Трубецкой» — группа года по версии «Еврорадио» | Experty.by — белорусская музыка У Nizkiz вышла цифровая пластинка в формате 3plet Прэзентацыя на Еўрарадыё: Сінгл «Цяпер і далей» ад Nizkiz (слухаць) | Новости Беларуси от Euroradio.fm Александр Чернухо (2020-06-26). "Группа Nizkiz представляет новую песню «Правілы» - Люди Onliner". Onliner (ברוסית). נבדק ב-2020-07-03. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מרגריטה ליאוצ'וק

מרגריטה אלכסנדרובנה ליאוצ'וק (בבלארוסית: Маргарыта Аляксандраўна Ляўчук; נולדה ב-16 באפריל 1990, כפר סטראדץ', מחוז ברסט, בלארוס) היא זמרת אופרה בלארוסית (סופרן). סולנית בית המוזיקה "קלאסיקה", סולנית התיאטרון הגדול של בלארוס. השתתפה בגמר הפרויקט של ערוץ הטלוויזיה "רוסיה K", "האופרה הגדולה" (2017). היא אחת מזמרות האופרה המפורסמות בבלארוס. ליאוצ'וק סיימה את לימודיה במכללה למוזיקה של ברסט על שם גריגורי שירמה, בשנת 2016 - האקדמיה הממלכתית למוזיקה בבלארוס. מאז 2012 היא סולנית של בית המוזיקה "קלאסיקה". משנת 2016 עד 2020 הייתה סולנית התיאטרון הגדול בבלארוס. הופיעה בהופעות וקונצרטים בבלארוס, רוסיה, ליטא, פולין, צרפת וגרמניה. כאמנית אורחת היא מופיעה על במות בתי האופרה האירופיים המובילים. היא השתתפה במערכת הבחירות של סבטלנה טיכאנובסקאיה בבחירות לנשיאות בבלארוס בשנת 2020. הייתה אחראית על שמירת התרבות והמורשת הלאומית בצוותו של פאבל לטושקו ובגוף הלאומי לניהול המשבר, מטעם האופוזיציה הבלארוסית. מדיה וקבצים בנושא מרגריטה ליאוצ'וק בוויקישיתוף מרגריטה ליאוצ'וק, ברשת החברתית פייסבוק מרגריטה ליאוצ'וק, ברשת החברתית אינסטגרם מרגריטה ליאוצ'וק, ברשת החברתית טיקטוק מרגריטה ליאוצ'וק, סרטונים בערוץ היוטיוב מרגריטה ליאוצ'וק, באתר MusicBrainz (באנגלית) מרגריטה ליאוצ'וק, בביצוע Упершыню па-беларуску! Маргарыта Ляўчук — La Historia De Un Amor/Гісторыя каханьня, סרטון באתר יוטיוב‏ // TuzinFM. 11 בינואר 2019. מרגריטה ליאוצ'וק, בביצוע Маргарыта Ляўчук і Лявон Вольскі — Паветраны шар, סרטון באתר יוטיוב‏ // 26 ביוני 2020. מרגריטה ליאוצ'וק, בביצוע Mahutny Bozha — Margarita Levchuk, Zhanna Filippovich choir & MuzzicDom Orchestra, סרטון באתר יוטיוב‏ // 28 באוקטובר 2020. מרגריטה ליאוצ'וק, בביצוע Маргарита Левчук, Justas Čeponis — «Жыве Беларусь!» Live, סרטון באתר יוטיוב‏ // 29 באוקטובר 2020. מרגריטה ליאוצ'וק, בביצוע W.A. Mozart. Requiem. LIVE 14/11/20 — 20.00 (Minsk) Прысвячэнне Раману Бандарэнка, סרטון באתר יוטיוב‏ // 14 בנובמבר 2020. "Маргарита Левчук: «Успех — это реальный труд!» | Belcanto.ru". www.belcanto.ru. "Финалистка популярного телепроекта "Большая опера" Маргарита Левчук успешна и востребованна" (ברוסית). Беларусь Сегодня. 2018-09-28. Отто Э. (2020-07-16). "Оперная певица Маргарита Левчук: Благодарна всем, кто говорил, - напрасно ты в столицу из своей деревни приехала". Комсомольская правда. Белохвостик Н. (2017-12-21). "Солистка Белорусской оперы Маргарита Левчук: Ради «Большой оперы» отказалась петь премьеру «Травиаты»". Комсомольская правда. Отто Э. (2020-07-16). "Оперная певица Маргарита Левчук: Благодарна всем, кто говорил, - напрасно ты в столицу из своей деревни приехала". Комсомольская правда. belarus-nau.org Маргарыта Ляўчук пра Латушку, Макса Каржа і культуру ў новай Беларусі
דוריט הקטנה (סרט, 1924)

דוריט הקטנה (בדנית: Lille Dorrit) הוא סרט אילם דני משנת 1924, בבימויו של א. ו. סנדברג, ובכיכובם של פרדריק ינסן, קרינה בל וקארן וינתר. הסרט מבוסס על הרומן באותו שם מאת צ'ארלס דיקנס שיצא לאור בשנת 1857. פרדריק ינסן – ויליאם דוריט קרינה בל – איימי דוריט, בתו של ויליאם קארן וינתר – פאני, אחותה של איימי קנוד שרודר – טיפ, אחיה של איימי גאורג בוש – פרדריק דוריט גונאר טולנס – ארתור קלנאם אינגבורג פרסון – גברת קלנאם, אמו של ארתור קארל הינץ – ג'רמיה פלינטוויץ' ואפרים פלינטוויץ' מתילדה נילסן – אפרתי, אשתו של אפרים טורבן מייר – שיברי קייט פביאן אריק סקולד פטרסן – ג'ון קארן קספרסן – מגי פטר נילסן – ריגו קאי פאסק – פאנקס "דוריט הקטנה", במסד הנתונים הקולנועיים IMDb (באנגלית) "דוריט הקטנה", במסד הנתונים הקולנועיים KinoPoisk (ברוסית) Glavin, John. Dickens on Screen. Cambridge University Press, 2003. p.119
בקרוב יקרה לך משהו טוב

בקרוב יקרה לך משהו טוב הוא סרט קולנוע ישראלי בבימויו של אייל שיראי. הסרט יצא לאקרנים בשנת 2006. הסרט זכה בפרס אופיר לשחקן משנה (עבור אסי דיין) והשתתף בפסטיבל הקולנוע בקאן שבצרפת. הסרט מבוסס על סיפור באותו שם של עוזי וייל שהתפרסם בספרו "ביום שבו ירו בראש הממשלה". העלילה עוקבת אחר אילן (אדם הירש), ילד בן 14, אשר בורח ממושב ביתו בחיפוש אחר אחותו בת ה-22, דליה (טינקרבל), שמתגוררת בחיפה ועובדת כדיילת בספינת שעשועים. לאחר מציאתה מתגורר עמה האח ונוצרת ביניהם מערכת יחסים לא-מקובלת המבוססת על משיכה ובלבול. בזמן הפלגותיה של דליה מבלה אילן את זמנו עם אברהם (אסי דיין), לוחם קומוניסט לשעבר המתגורר בבניין נטוש בחיפה, ומפתח עמו קשר ייחודי. בין שלוש הדמויות נוצר קשר חם ומיוחד על רקע מציאות מסובכת. "בקרוב יקרה לך משהו טוב", במסד הנתונים הקולנועיים IMDb (באנגלית) "בקרוב יקרה לך משהו טוב", באתר AllMovie (באנגלית) "בקרוב יקרה לך משהו טוב", באתר ספר הקולנוע הישראלי "בקרוב יקרה לך משהו טוב", באתר אידיבי "בקרוב יקרה לך משהו טוב", במסד הנתונים הקולנועיים KinoPoisk (ברוסית) "בקרוב יקרה לך משהו טוב", במיזם "אישים" לתיעוד היצירה הישראלית "בקרוב יקרה לך משהו טוב", באתר קרן הקולנוע הישראלי "בקרוב יקרה לך משהו טוב", סינמטק תל אביב
יחידה אריתמטית-לוגית

יחידה אריתמטית-לוגית (או בקיצור ALU) היא יחידה ביצועית חשובה הקיימת בכל יחידת עיבוד מרכזית הבנויה ממעגל אלקטרוני דיגיטלי. היחידה האריתמטית-לוגית מסוגלת לחשב את תוצאותיהן של מגוון רחב של פעולות אריתמטיות בסיסיות. כמעט כל היחידות הארתמטיות-לוגיות המודרניות משתמשות בשיטת המשלים ל-2 בייצוג מספר בינארי וכולן מבוססות על מחברים לוגיים. רוב היחידות האריתמטיות-לוגיות מסוגלות לבצע את הפעולות הבאות, בהתאם לפקודות הניתנות להן: חישובים אריתמטיים במספרים שלמים (חיבור, חיסור, לעיתים כפל) לחישוב כתובות ולתוצאות חישוב כלליות. פעולות בינאריות לוגיות (AND, OR, NOT, XOR). פעולות הסטת סיביות (הזזה אחת בפעימת שעון אחת באמצעות אוגר הזזה בדגמים מוקדמים ומספר הזזות בפעימה אחת באמצעות יחידת הזזה(אנ')). אוגר הדגלים מכיל מידע נוסף על תוצאה של פעולה אחרונה המשמש לביצוע מותנה של פקודות שפת סף של מעבד. יחידות אריתמטיות-לוגיות סטנדרטיות רבות אינן מטפלות בפעולות חילוק או כל חישוב נקודה צפה, היות שאלו ניתנים לאלתור ברמת תוכנה. המעבדים החדישים יותר מיישמים יחידת נקודה צפה המטפלת במטלות אלו. רוב פעולות המעבד מבוצעות על ידי ALU אחד או יותר. ה-ALU טוען נתונים מאוגרי הכניסה, יחידת בקרה חיצונית נותנת הוראה ל-ALU לבצע פעולה אריתמטית מסוימת על הנתונים, ותוצאת החישוב נאגרת באוגר הפלט. קיימים מעגלים המבצעים העברות בין האוגרים ובינם לזיכרון. מדיה וקבצים בנושא יחידה אריתמטית-לוגית בוויקישיתוף ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
יושי הנסיכה הקסומה

יושי הנסיכה הקסומה (ביפנית: ぷちぷり＊ユーシィ) היא סדרת אנימה בת 26 פרקים מסטודיו Gainax. בישראל הסדרה שודרה בערוץ האנימה. הסדרה מתמקדת ביושי, נערה בת 17 אשר לכודה בגוף של ילדה בת 10 בשל קללה מסתורית שגרמה לה להפסיק לצמוח בגיל זה. יושי נבחרת כמתמודדת על התואר 'נסיכת פלטינה'. נסיכת הפלטינה קיימת אחת לאלף שנים, ויושי מתחרה על התואר עם עוד ארבע בנות מארבעת העולמות המקבילים לעולם בני האדם (עולם הרשע, עולם הרוח, עולם הפיות ועולם השמיים). בנות אלו הפסיקו לצמוח בגיל 10 גם הו. אם תהפוך לנסיכת הפלטינה, תזכה יושי בנזר הנצחי, נזר קסום שיכול להגשים כל משאלה. אם תזכה בכתר, היא תוכל לבטל את הקללה ולהגשים את החלום שלה. שלוש המועמדות הנוספות להיות נסיכות הפלטינה הן: גלנדה: יריבתה המושבעת של יושי, נסיכת עולם הרשע. שואפת להיות גדולה כדי שתוכל לשלוט בעולם. קוקולו: חברתה של יושי, מייצגת עולם הרוח בתחרות על הנזר וגם בתו של מלך עולם הרוח. ביישנית ועדינה, המסתירה את עובדת היותה מועמדת לנסיכות. אלמינה: נסיכת ממלכת השמיים ונציגה אותה ממלכה בתחרות. אביה קפדן, והיא חולמת שילמד להעריך אותה ולסמוך עליה. נערה בודדה וסגורה שכל חפצה לקבל חיבה מאביה המחמיר. בת': בתו של מלך הפיות, מועמדת לנסיכות מטעם עולם הפיות. פסימית ובודדה. "יושי הנסיכה הקסומה", במסד הנתונים הקולנועיים IMDb (באנגלית) "יושי הנסיכה הקסומה", במסד הנתונים הקולנועיים KinoPoisk (ברוסית)
נבחרת רוסיה בבייסבול

נבחרת רוסיה בבייסבול היא הנבחרת הלאומית המייצגת את רוסיה בתחרויות בייסבול בינלאומיות. הארגון השולט עליה הוא פדרציית הבייסבול הרוסית. הופעת הבכורה של נבחרת הבייסבול הרוסית בתחרויות בינלאומיות התקיימה ביולי 1993 באליפות אירופה בבירת שוודיה סטוקהולם. בשלב הבתים הרוסים הפסידו שלוש פעמים: לספרד 6:17, הולנד 2:6 ושוודיה 5:19 ולא עלו לשלב הבא. בטורניר על המקומות 5–8 הנבחרת הרוסית הפסידה פעמיים לגרמניה 8:9 ו-1:4, הפסידה לספרד 5:8 וחלקה את מאזן הניצחונות עם בלגיה – 1:3 ו-11:8 וסיימה במקום השמיני והאחרון. שנתיים לאחר מכן, באליפות אירופה הבאה, נבחרת רוסיה הופיעה בהצלחה רבה יותר, אומנם סיימה במקום 8, אך כבר בקרב 10 נבחרות שהשתתפו. בשנים 1997 ו-1999 רוסיה תפסה את המקום הרביעי ובשנת 2001 ההצלחה הגדולה הראשונה הגיעה: אליפות אירופה 2001 נערכה בגרמניה ובשלב הבתים הרוסים תפסו את המקום השני בבית. ברבע הגמר נבחרת רוסיה ניצחה בביטחון את נבחרת גרמניה 10:4, בחצי הגמר גברה על איטליה 2:0 ורק בגמר הפסידה לנבחרת הולנד – בתוצאה 0:4. שחקן הבייסבול הרוסי ריאטת מחמטוב נבחר לשחקן המצטיין בטורניר. סגנות אליפות אירופה נותרה ההצלחה היחידה של נבחרת רוסיה במשך כל תקופת קיומה. בשנים 1997–2003 הייתה התקופה המצליחה ביותר בהיסטוריה של נבחרת הבייסבול הרוסית. בנוסף להופעה מוצלחת באליפות אירופה בשנים אלו, הרוסים השתתפו גם שלוש פעמים באליפות העולם. ב-1998, באיטליה, הנבחרת הפסידה בכל משחקיה וסיימה במקום 26 האחרון. בשנת 2001 בטייוואן, במהלך אליפות העולם הבאה, שחקני נבחרת הבייסבול הרוסים זכו בניצחונם הראשון באליפות העולם כשגברו על נבחרת הפיליפינים 7:6, אך 6 תבוסות במשחקים הנותרים לא איפשרו לה לעלות מעל למקום 13. הנבחרת הראתה תוצאה דומה כעבור שנתיים בקובה. השנים שלאחר מכן התאפיינו בירידה בהישגים ובתוצאות נבחרת רוסיה, שנבעה מהפופולריות הנמוכה בדרך כלל של ענף הבייסבול במדינה. אחרי 2003 נבחרת רוסיה באליפות אירופה מעולם לא הצליחה להתעלות מעל למקום השמיני ועם זאת, התקווה לשוב לעמדת המובילה באירופה ניתנת על ידי הופעות מוצלחות של הנבחרות בקבוצות הגילאים השונים באליפות היבשת. נבחרות הנוער, הצעירות, הצוערים והצעירים של המדינה זכו שוב ושוב במדליות שונות באליפויות אירופה. 1994 – לא העפילה 1998 – מקום 16 2001 – מקום 13–14 2003 – מקום 13 2005 – לא העפילה 2007 – לא העפילה 2009 – לא העפילה 2011 – לא העפילה אתר האינטרנט הרשמי של נבחרת רוסיה בבייסבול (ברוסית)
פול דז'רדן

פול דז'רדן (בצרפתית: Paule Desjardins;‏ 29 באפריל 1929 – 31 בדצמבר 2007) הייתה זמרת צרפתייה. בשנת 1957, דז'רדן זכתה בגמר של הקדם הצרפתי לאירוויזיון 1957, "Sept villes, une chanson" (שבע ערים, שיר אחד), ונבחרה לייצג את צרפת באירוויזיון 1957. ב-3 במרץ 1957, דז'רדן הופיעה על בימת האירוויזיון עם השיר "La belle amour". דז'רדן הופיעה שמינית בסדר ההופעות, לפני דנמרק ואחרי גרמניה. דז'רדן זכתה במקום השני עם 17 נקודות. לאחר התחרות, היא פרשה מקריירת המוזיקה שלה והתחתנה עם איש העסקים הצרפתי, צ'ארלס קאנט. דז'רדן מצאה עבודה חדשה כמעצבת הלבשה תחתונה במילאו, צרפת. פול דז'רדן, במסד הנתונים הקולנועיים IMDb (באנגלית) פול דז'רדן, באתר אפל מיוזיק (באנגלית) פול דז'רדן, באתר ספוטיפיי פול דז'רדן, באתר Last.fm (באנגלית) פול דז'רדן, באתר AllMusic (באנגלית) פול דז'רדן, באתר MusicBrainz (באנגלית) פול דז'רדן, באתר דיזר פול דז'רדן, באתר Yandex.Music (ברוסית) פול דז'רדן, באתר Discogs (באנגלית) פול דז'רדן, באתר Genius פול דז'רדן, באתר SecondHandSongs פול דז'רדן, באתר טיידל (באנגלית) The 1957 Eurovision Song Contest Eurovision 1957 Results: Voting & Points
סמדר פלד

סמדר פלד (נולדה ב-14 בדצמבר 1963) היא עיתונאית, מגישת חדשות, אשת טלוויזיה ומאמנת אישית ישראלית; כלת פרס פרימור לתחקיר חברתי. סמדר פלד נולדה בגדרה גדלה והתחנכה בהרצליה ולה שתי אחיות. אמה הייתה מורה לפסנתר ואביה איש עסקים ויבואן של ציוד תעשייתי וחקלאי. לפני שירותה הצבאי עשתה שנת שירות במושב עגור שבחבל עדולם, שירתה בצה"ל כקצינת תנאי שירות בחיל האוויר הישראלי. סמדר בוגרת תואר ראשון בספרות וכבר בלימודי התואר הייתה עוזרת הוראה ומרצה בחוג לספרות עברית באוניברסיטת תל אביב. התנסותה הראשונית של פלד בעיתונות הייתה בתוכנית לילדים בגלי צה"ל. את הקריירה התקשורתית שלה החלה בעיתון "דבר כמשכתבת וכתבת, בשנת 1993 עברה לעיתון "חדשות"' זמן קצר לפני שנסגר. אחר כך עברה לערוץ 2, ככתבת לענייני משטרה ומשפט בתל אביב, כתבת בריאות, ובמשך עשור שימשה ככתבת הרווחה. ב-2013 שימשה ככתבת מגזין בחדשות 2. במהלך עבודתה, הייתה מרצה בחוג לתקשורת במכללת ספיר. בשנת 2013 עברה לערוץ 10 ככתבת מגזין בתוכנית מגזין שישי בהגשת טלי מורנו ואלון בן-דוד. במהלך עבודתה בחדשות 10 יצרה סדרות וכתבות מגזין רבות. בהן "איפה הילד", "כתומות", שבמסגרתה עקבה שנה שלמה אחר אסירות בכלא נווה תרצה, הנסיעה עם האחיות טסלר ניצולות השואה בחזרה לאושוויץ ובירקנאו והסדרה "ילדות הברבי", על המרוץ הבלתי נגמר אל הרזון. פלד חשפה את סיפורו של הילד הישראלי חולה הסרטן, שהוריו שלחו אותו להיות נזיר בתאילנד כדי להירפא, והביאה את הריאיון האחרון עם הבדרן ספי ריבלין, טרם פטירתו, שהתנהל כולו בכתב, ללא דיבור בכלל, אחרי שהוא איבד את קולו. ב-2020 אובחנה כחולה בסרטן השד. במקביל למעבר מערוץ 2 לערוץ 10, החלה פלד ללמוד אימון במכון אדלר וב-2020 פתחה את קליניקת האימון האישי שלה. פלד החלה באותו הזמן את לימודיה לתואר במשפטים בקריה האקדמית אונו. לפלד תואר שני בביבליותרפיה בסמינר הקיבוצים. לפלד בן מנישואיה הראשונים לבועז שובל. היא חיה בזוגיות עם קמי ברץ, והם מתגוררים בשכונת "עיר ימים" בנתניה. סמדר פלד, ברשת החברתית פייסבוק סמדר פלד באתר מאקו מעריב אונליין, ‏סמדר פלד חושפת בפייסבוק: "חליתי בסרטן השד, אתחיל הקרנות בקרוב", באתר מעריב אונליין, 8 במרץ 2020 תוכנית הקיצוצים בחדשות רשת: דני רופ, סמדר פלד ונעמה איזנברוך פוטרו, באתר ynet, 5 ביולי 2020 סטייל גורו בכתבה של סמדר פלד "ילדות הברבי", סרטון באתר יוטיוב (אורך: 1:40) נתי טוקר, "מפטרים את מי שלא נוח": 37 מפוטרים בחדשות 13, בהם כתבים בכירים, באתר TheMarker‏, 5 ביולי 2020 איתי שטרן, ברק רביד ודני רופ בין המפוטרים מ"חדשות 13", באתר הארץ, 5 ביולי 2020 ערן בר-און, הוכרזו הזוכים ב"פרס פרימור" של הרשות השנייה, באתר ynet, 16 בנובמבר 2009 דינה חלוץ, סמדר פלד חלתה בסרטן השד, פוטרה מהטלוויזיה - והפכה למאמנת זוגית, באתר Xnet‏, 30 בדצמבר 2020; במקור, מתוך "לאישה" כתבה של פלד בעיתון - פרסום / סמדר פלד, חדשות, 12 באוקטובר 1993 כל הכתבות של סמדר פלד, באתר חדשות 13 רועי גולדנברג, ‏חוצה את הקווים: כתבת חדשות 2 סמדר פלד עוברת לחדשות 10, באתר גלובס, 24 במרץ 2013 גילי איזיקוביץ, שי שטרן וסמדר פלד עוברים לערוץ 10, באתר הארץ, 24 במרץ 2013 כתבי אייס, סדרות כתבות חדשה של סמדר פלד: "איפה הילד?", באתר אייס, 12 בנובמבר 2017 אלכסנדר כץ, סדרת כתבות של סמדר פלד: 6 חודשים בכלא נשים, באתר אייס, 15 בינואר 2017 כל הכתבות של סמדר פלד, כתבת מגזין בחדשות 2, באתר mako אביאור אבו, רשת 13 החלה לזמן עשרות עיתונאים לשימוע לפני פיטורים, ביניהם ברק רביד ודני רופ, באתר כלכליסט, 5 ביולי 2020
רשימת בתי הכנסת בטורקיה

רשימת בתי כנסת בולטים בטורקיה: בתי כנסת בקמרלטי (רשימה) (אנ') בית הכנסת בית ישראל (איזמיר) בית הכנסת סיגנורה (אנ') בית כנסת ביקורקולים (אנ') בית הכנסת אלגזי (אנ') בית הכנסת Aydınlı שלום (אנ') בית הכנסת עץ-חיים (אנ') בית הכנסת ראש-ההר (אנ') בית הכנסת חברה (אנ') בית הכנסת שער השמש (איזמיר) (אנ') בית-הלל (אנ') בית הכנסת אדנה (אנ') בית הכנסת אנקרה בית הכנסת גרוש (אנ') בית הכנסת עץ חיים (בורסה) (אנ') בית הכנסת מיור (בורסה) (אנ') בית הכנסת Çanakkale בית הכנסת הגדול באדירנה בית הכנסת בגזיאנטפ בית הכנסת של קיליס (אנ') בית הכנסת באנטקיה בהטאי (אנ') בית הכנסת איסקנדרון בהטאי (אנ') בית הכנסת העתיק של סרדיס יהדות טורקיה מוזיאון יהדות טורקיה עיתון שלום - העיתון הראשי של הקהילה היהודית בטורקיה הרבנות הראשית של טורקיה
בית הכנסת ג'דבוסטן

בית הכנסת ג'דבוסטן (בטורקית: Caddebostan Sinagogu) הוא בית כנסת שנבנה בשנת 1953 ברובע קדיקוי באיסטנבול בטורקיה. שמו של האדריכל שבנה את בית הכנסת הוא אלברט ארדיטי. כתוצאה מגידול באוכלוסייה היהודית באזור, בית הכנסת הוא המאוכלס ביותר בצד האסייתי של העיר, וניתן לבקר בבית הכנסת ולהשתתף בתפילות רק באמצעות פנייה לרבנות הראשית. בית הכנסת היה פעיל בדרישת הרבנות הראשית מרשויות טורקיה ב-1 באפריל 1961. יהדות טורקיה רשימת בתי כנסת בטורקיה הרבנות הראשית של טורקיה עיתון שלום - העיתון היהודי הראשי בטורקיה "Chief Rabbinate of Turkey (Türkiye Hahambaşılığı)". אורכב מ-המקור ב-29 במרץ 2010. נבדק ב-30 במרץ 2008. {{cite web}}: (עזרה) ערך זה הוא קצרמר בנושא בתי כנסת ובנושא טורקיה. אתם מוזמנים לתרום לוויקיפדיה ולהרחיב אותו.
כף ג'יימס (איי שטלנד הדרומיים)

כף ג'יימס (באנגלית: Cape James) היא לשון יבשה המהווה את הקצה הדרומי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. הכף ממוקמת 4.5 קילומטרים דרומית - דרום-מערבית מנקודת אלין פלין; 6.8 קילומטרים דרומית-מערבית לפסגת אורגנה; 3.55 קילומטרים מערבית - דרום-מערבית מנקודת סוחינדול; ו-29.5 קילומטרים צפונית-מערבית מהאי לואו. הכף התגלתה ומופתה לראשונה באופן גס בשנת 1820, על ידי הספן ומגלה הארצות האנגלי ג'יימס ודל, אשר עלה לחוף בסמוך לנקודה. הכף צולמה מהאוויר על ידי משלחת הסקר האווירי של שטחי חסות איי פוקלנד בין השנים 1956–1957. שמה של לשון היבשה מופיע לראשונה בתרשים המבוסס על ממצאי משלחת החקר הימית של בריטניה, שנערכה בשנים 1928–1931, בפיקודו של מגלה הארצות הנרי פוסטר. הנרי פוסטר נתן ללשון היבשה את שמה. פוסטר קרא ללשון היבשה על שם מגלה הלשון - ג'יימס ודל. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 105 כף ג'יימס באתר הסקר הגאולוגי של ארצות הברית כף ג'יימס באתר הגאזט האנטארקטי המשווה SCAR של ממשלת אוסטרליה מפת אזור כף ג'יימס תצלום לוויין של אזור הכף, תוך סימון אתרים נוספים באזור באתר copernix מזג אוויר נוכחי מעודכן בכף ג'יימס תחזית מזג אוויר עדכנית ארוכת טווח עבור כף ג'יימס סטטיסטיקות מזג אוויר ונתוני מזג אוויר היסטוריים עבור כף ג'יימס גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי